Document ID: 32006D0132

ODLOČBA KOMISIJE
z dne 13. februarja 2006
o priznavanju popolnega delovanja italijanske računalniške baze za goveda
(notificirano pod dokumentarno številko C(2006) 350)
(Besedilo v italijanskem jeziku je edino verodostojno)
(2006/132/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97 (1) in zlasti člena 6(3) Uredbe,
ob upoštevanju naslednjega:
(1)
Italija je vložila zahtevek za priznavanje popolnega delovanja računalniške baze, ki predstavlja v skladu z Uredbo (ES) št. 1760/2000 del italijanskega sistema za identifikacijo in registracijo govedi.
(2)
Italijanski organi so predložili ustrezne podatke, posodobljene do 22. septembra 2005.
(3)
Italijanski organi so se obvezali, da bodo izboljšali zanesljivost računalniške baze zlasti z zagotavljanjem, da bodo (i) izvedeni dodatni ukrepi, ki bodo vključevali nadzor, za izboljšanje upoštevanja sedemdnevnega roka, v katerem mora imetnik govedi sporočati rojstva, premike in smrti, (ii) izvedeni dodatni ukrepi za zagotavljanje primernega spremljanja napak ali opustitev, odkritih samodejno ali s pregledi na kraju samem, (iii) izvedeni dodatni ukrepi za zagotavljanje, da so vsi premiki, zlasti na trg in s trga, evidentirani v računalniški bazi, (iv) izvedeni dodatni ukrepi za zagotavljanje nadzora identifikacije in registracije govedi v skladu z Uredbo Komisije (ES) št. 1082/2003 (2).
(4)
Italijanski organi so se obvezali, da bodo izvedli dogovorjene ukrepe za izboljšanje najkasneje do 31. marca 2006.
(5)
Glede na zgoraj navedeno je primerno priznati popolno delovanje italijanske računalniške baze za goveda -
SPREJELA NASLEDNJO ODLOČBO:
Člen 1
Italijanski računalniški bazi za goveda se s 1. aprilom 2006 prizna popolno delovanje.
Člen 2
Ta odločba je naslovljena na Italijansko republiko.
V Bruslju, 13. februarja 2006

Labels: 17
3
6
12
18